เพิ่งฉีดวัคซีนพิษสุนัขบ้าไป 3 เข็ม ยังไม่ครบจำนวนที่กำหนดไว้ แต่วันนี้โดนแมวกัดอีกแล้ว ควรจะไปพบคุณที่ รพ. อีกมั้ยคะ
สวัสดีค่ะ การรับวัคซีนป้องกันโรคพิษสุนัขบ้านั้น ถ้าไม่เคยรับมาก่อนจะต้องรับติดต่อกันให้ครบ 5 เข็มโดยใน 5 เข็มนี้ หากได้รับอย่างน้อยจาก 3 ใน 5 เข็มจะถือว่าได้รับครบ โดยอีก 2 เข็มที่เหลือจะเป็นเข็มกระตุ้นเพื่อให้ภูมิคุ้มกันอยู่สูงในร่างกายได้นานประมาณ 1-2 ปีดังนั้นจากที่กล่าวมา ถ้าได้ฉีดวัคซีนไปครบ 3 เข็มถือว่ามีภูมิคุ้มกันแล้ว เมื่อโดนแมวกัดซ้ำอีก อาจจะไม่ต้องกลับไปฉีดเริ่มใหม่ กล่าวคือให้ไปฉีดเข็มที่ 4 และ 5 ต่อตามนัดได้เลย แต่หากไม่สบายใจ อาจไปพบแพทย์เพื่อประเมินบาดแผล และทำแผลอย่างเหมาะสมหรือรับยาฆ่าเชื้อร่วมด้วยต่อไป